Έι Τζέι Στάιλς

Πρώτα χρόνια

Ο Τζόουνς περιγράφει τα σκληρά παιδικά χρόνια του στo DVD  Phenomenal: The Best of A.J. Styles: Volume 2, οπού μιλά για τη φτώχεια και τον αλκοολικό πατέρα του. Αργότερα γράφτηκε σε σχολή πάλης, επειδή συμμετείχαν οι φίλοι του και ανακάλυψε ότι είχε ταλέντο σε αυτό.
Ο Τζόουνς αποφοίτησε το 1996 από το Τζόνσον Χάι Σκουλ (Johnson High School) στη Τζόρτζια και αφού πήρε υποτροφία, φοίτησε σε κολέγιο της Νότιας Καρολίνας.
Στα πρώτα χρόνια του ως παλαιστής, δούλευε τα σαββατοκύριακα για να ενισχύσει το μισθό του.

Ντεμπούτο και αρχικοί τίτλοι

Τον Μάιο του 2002, ο Στάιλς υπέγραψε συμβόλαιο με το TNA και έγινε γνωστός ως ο “φαινομενικός” Έι Τζέι Στάιλς. Τον Ιούνιο εμφανίστηκε στο πρώτο εβδομαδιαίο σόου του TNA και την επόμενη εβδομάδα, στις 26 Ιουνίου, νίκησε τους Τζέρι Λιν, Λόου-Κι και Σαικόσις για να γίνει ο πρώτος Πρωταθλητής  Κατηγορίας Χ (αγγλ:X Division). Ο Στάιλς και ο Τζέρι Λιν νίκησαν σε ένα τουρνουά και έγιναν οι νέοι Παγκόσμιοι Ομαδικοί Πρωταθλητές NWA. Τις επόμενες εβδομάδες κατάφεραν να υπερασπιστούν τους τίτλους τους, αλλά ο Στάιλς άρχισε να λογομαχεί με τον Λιν κατά τη διάρκεια των αγώνων τους. Στις 7 Αυγούστου ο Στάιλς έχασε το Πρωτάθλημα Κατηγορίας Χ από τον Λόου-Κι, σε έναν αγώνα που συμμετείχε και ο Τζέρι Λιν. Στη συνέχεια πάλεψε σε διάφορους αγώνες με αντίπαλο τον Τζέρι Λιν και η κόντρα τους συνεχίστηκε για μερικές εβδομάδες. Στις 23 Οκτωβρίου, ο Στάιλς νίκησε τον Συξ-Πακ και κατέκτησε το Πρωτάθλημα Κατηγορίας Χ για δεύτερη φορά. Μετά από λίγες μέρες ο άσπονδος εχθρός του, ο Τζέρι Λιν, του πήρε το πρωτάθλημα.

Παγκόσμιο Πρωτάθλημα NWA (2003-2004)

Το 2003, ο Στάιλς άρχισε να κυνηγά το Παγκόσμιο Πρωτάθλημα NWA. Αφού νίκησε τον Ντέιβιντ Φλερ στις 15 Ιανουαρίου, έγινε ο πρώτος διεκδικητής του τίτλου. Στις 19 Φεβρουαρίου, έχασε από τον πρωταθλητή Τζεφ Τζάρετ και έγινε face (δηλαδή καλός).
Ο Στάιλς συμμάχησε με τον Ντι’Λόου Μπράουν τον Απρίλιο. Η ομάδα διασπάστηκε τον Μάιο, επειδή και οι δύο ήθελαν να κατακτήσουν το Παγκόσμιο Πρωτάθλημα NWA. Οι δυο τους πάλεψαν, με νικητή τον Στάιλς, ο οποίος έγινε ο πρώτος διεκδικητής του τίτλου. Τον Ιούνιο, ο Έι Τζέι Στάιλς αντιμετώπισε τον Τζεφ Τζάρετ και τον Ρέιβεν, με έπαθλο το Παγκόσμιο Πρωτάθλημα NWA. Ο Έι Τζέι έγινε πρωταθλητής, αφού ο Βινς Ρούσο μπήκε στο ρινγκ και χτύπησε με κιθάρα τον Τζάρετ. Μετά τον αγώνα ο Στάιλς έγινε heel (δηλαδή κακός). Κατά τη διάρκεια του καλοκαιριού, υπερασπίστηκε τον τίτλο εναντίον του κόντρα στον Ντι’Λόου Μπράουν και νίκησε αρκετούς διεκδικητές, μέχρι που έχασε τον τίτλο από τον Τζεφ Τζάρετ, τον Οκτώβριο. Ο Στάιλς ξαναέγινε face μετά την ήττα του. Έπειτα, συνέχισε να κυνηγά τον Παγκόσμιο Τίτλο, παρόλο που ο Τζάρετ απαιτούσε να μείνει στην Κατηγορία Χ. Στις 12 Νοεμβρίου μαζί με τον Στινγκ, νίκησαν τους Τζεφ Τζάρετ και Λεξ Λούγκερ. Στις 3 Δεκεμβρίου αντιμετώπισε τον πρωταθλητή Τζεφ Τζάρετ, αλλά έχασε χάρη στη παρέμβαση του Κιντ Κας.
Τον Ιανουάριο και το Φεβρουάριο του 2004, είχε κόντρα με τον Τζεφ Τζάρετ και τον ψυχολογικά ασταθή, Αμπύς.
Ο Στάιλς ήθελε να διεκδικήσει το Παγκόσμιο Πρωτάθλημα, αλλά ο Ντον Κάλλις (που ήταν φίλος με τον Τζάρετ) του έδωσε ομαδικό αγώνα με τον Αμπύς κόντρα στους Ομαδικούς Πρωταθλητές Κέβιν Νόρθκατ και Λέτζεντ. Ο Αμπύς έφυγε από τον αγώνα, με αποτέλεσμα να μείνει μόνος του ο Στάιλς. Παρόλα αυτά, μόνος του κατάφερε να νικήσει και να κατακτήσει τους ομαδικούς τίτλους. Την επόμενη εβδομάδα, ο Στάιλς νίκησε τον Αμπύς, γι’αυτό και κράτησε τους ομαδικούς τίτλους για τον εαυτό του. Ο Ντον Κάλλις ανέτρεψε το αποτέλεσμα του αγώνα, κάτι που οδήγησε σε επαναληπτικό αγώνα. Ο Αμπύς νίκησε και έγινε ο κάτοχος των τίτλων. Ο Στάιλς και ο Αμπύς συνέχισαν τη κόντρα τους και στις 17 Μαρτίου, ο Αμπύς τον νίκησε σε αγώνα που ο νικητής θα γινόταν πρώτος διεκδικητής του παγκοσμίου τίτλου.
Στις 21 Απριλίου, ο Κρις Χάρρις, θα αντιμετώπιζε τον Τζεφ Τζάρετ σε αγώνα τίτλου, αλλά ο Ρέιβεν του επιτέθηκε. Ο Βινς Ρούσσο διάλεξε τον Στάιλς ως αντικαταστάτη στον αγώνα, ο οποίος θα γινόταν μέσα σε σιδερένιο κλουβί. Ο Τζάρετ προσπάθησε να χτυπήσει τον Στάιλς με μια κιθάρα, αλλά ο Ρούσσο προσπάθησε να τον σταματήσει. Τότε ο Στάιλς αποτελείωσε τον Τζάρετ με το Pelé kick (ιπτάμενη κλωτσιά) και κέρδισε τον αγώνα. Για δεύτερη φορά έγινε Παγκόσμιος Πρωταθλητής NWA. Στη συνέχεια υπερασπίστηκε το τίτλο του επικρατώντας των Ρέιβεν, Ρον Κίλινγκς και Κρις Χάρρις. Στις 19 Μαΐου αντιμετώπισε και τους τρεις, αλλά χάρη σε παρέμβαση του Τζάρετ, έχασε από τον Ρον Κίλινγκς.

Κατηγορία Χ (2004-2005)

Ο Στάιλς επέστρεψε στην Κατηγορία Χ (ή X-Division) τον Ιούνιο, κερδίζοντας έναν τετραπλό αγώνα για να γίνει ο πρώτος διεκδικητής του τίτλου. Σύντομα, νίκησε τον πρωταθλητή Κατηγορίας X, Καζάριαν και έγινε για τρίτη φορά πρωταθλητής. Τις επόμενες εβδομάδες, ο Στάιλς άρχισε κόντρες με τον Κιντ Κας και με τον Ντάλας, ενώ υπερασπίστηκε τον τίτλο του εναντίον του Καζάριαν και του Μίστερ Αγκουίλα. Στις 28 Ιουλίου, ο Στάιλς αντιμετώπισε τους Καζάριαν και Μάικλ Σέιν, σε έναν αγώνα Ultimate X (ελλ: Ούλτιμειτ Εξ). Εκεί ο Στάιλς έχασε το τίτλο του. Στις 8 Σεπτεμβρίου, πήρε μια νίκη απέναντι στον Καζάριαν, σε έναν αγώνα με τραπέζια. Τον Οκτώβριο άρχισε κόντρα με τον Πρωταθλητή Κατηγορίας Χ, Πέτεϊ Γουίλιαμς και πάλεψαν στη πρώτη σημαντική διοργάνωση του TNA, το Victory Road. Εκεί ο Στάιλς έχασε από τον Γουίλιαμς.
Τον Ιανουάριο του 2005 στο Final Resolution, ο Στάιλς, νίκησε τους Κρις Σέιμπιν και Πέτεϊ Γουίλιαμς σε έναν αγώνα Ultimate X. Αυτή ήταν η τέταρτη φορά που έγινε Πρωταθλητής Κατηγορίας Χ. Στο επόμενο επεισόδιο του “Impact”, o Κρίστοφερ Ντάνιελς είπε πως ο Στάιλς τον αποφεύγει, γιατί δεν είχαν παλέψει ποτέ στο TNA. Στο Against All Odds, ο Στάιλς νίκησε τον Ντάνιελς. Η κόντρα τους συνεχίστηκε και τον Μάρτιο στο Destination X, όπου ο Στάιλς αντιμετώπισε τους Ντάνιελς, Έλιξ Σκίπερ και Ρον Κίλινγκς. Εκεί, ο Ντάνιελς νίκησε με δόλιο τρόπο. Τον Σεπτέμβριο, ο Στάιλς νίκησε τους Ντάνιελς και Σαμόα Τζο, για να γίνει ο νέος Πρωταθλητής Κατηγορίας Χ.

Συμμαχία με τον Κρίστοφερ Ντάνιελς (2005-2006)

Τον επόμενο μήνα στο Bound for Glory, ο Στάιλς υπερασπίστηκε επιτυχώς το Πρωτάθλημα Κατηγορίας Χ, ενάντια στον Κρίστοφερ Ντάνιελς. Τον επόμενο μήνα στο Genesis, ο Στάιλς υπερασπίστηκε επιτυχώς τον τίτλο ενάντια στον Πέτεϊ Γουίλιαμς. Στην ίδια διοργάνωση, ο Σαμόα Τζο χτύπησε βάναυσα τον Κρίστοφερ Ντάνιελς με μια σιδερένια καρέκλα και τον έβγαλε εκτός δράσης επ 'αόριστον. Στη συνέχεια, ο Στάιλς άρχισε μια διαμάχη με τον Τζο, υποστηρίζοντας ότι είχε σπάσει το άγραφο "κώδικα της Κατηγορίας Χ". Στις 11 Δεκεμβρίου στο Turning Point, ο Στάιλς έχασε το πρωτάθλημα Κατηγορίας Χ από τον Τζο. Μετά τον αγώνα, ο Σαμόα Τζο προσπάθησε να τραυματίσει τον Στάιλς, μέχρι που ο Κρίστοφερ Ντάνιελς έκανε την επιστροφή του και τον έσωσε. Ο Στάιλς ένωσε τις δυνάμεις του με τον Ντάνιελς, για να διεκδίκησαν το Ομαδικό Πρωτάθλημα. Σε δυο περιπτώσεις έχασαν, όμως στο Slammiversary νίκησαν και έγιναν πρωταθλητές.
Σε ένα επεισόδιο του Impact!, ο Στάιλς και Ντάνιελς έχασαν τους τίτλους από τους Σουασάιντ και Χερνάντεζ. Στο No Surrender, οι Στάιλς & Ντάνιελς νίκησαν σε έναν ομαδικό αγώνα Απόλυτου Χ, ανέκτησαν τους τίτλους και τους έχασαν σε Bound for Glory από τους Σουασάιντ και Χερνάντεζ. Στις 2 Νοέμβριου σε επεισόδιο του Impact!, ο Στάιλς νίκησε τον Κρις Σέιμπιν, για να ξεκινήσει την έκτη θητεία του ως νέος Πρωταθλητής Κατηγορίας Χ. Ο αγώνας ήταν επίσης τα προημιτελικά τουρνουά για να οριστεί ο πρώτος διεκδικητής του Παγκόσμιου Πρωταθλήματος NWA του Στινγκ. Στις 9 Νοέμβριου στο Impact!, o Στάιλς κέρδισε τον ημιτελικό αγώνα, αλλά έχασε στον τελικό από τον Αμπύς, μετά από παρέμβαση του Κρίστιαν Κέιτζ και Κρις Σέιμπιν.
Στις 16 Νοεμβρίου σε επεισόδιο του Impact!, ο Στάιλς έχασε το Πρωτάθλημα Κατηγορίας Χ από τον Ντάνιελς σε έναν αγώνα, που συμμετείχε και ο Σέιμπιν. Ο Ντάνιελς πήρε τη νίκη, ενώ ο Στάιλς ήταν έξω από το ρινγκ, απασχολούμενος με τον Κρίστιαν Κέιτζ. Στο Genesis, ο Στάιλς αντιμετώπισε τον Κέιτζ. Κατά τη διάρκεια του αγώνα, ο Ντάνιελς προσπάθησε να σταματήσει τον Κέιτζ από το να χρησιμοποιήσει μια καρέκλα ως όπλο, όμως παρ'όλα αυτά ο Στάιλς έχασε.
Μετά τον αγώνα, ο Στάιλς και ο Ντάνιελς αντάλλαξαν σκληρά λόγια, που οδήγησε στον Ράινο να έρθει στο ρινγκ για να διευθετήσει τα πράγματα. Ο Στάιλς αρνήθηκε να σφίξει το χέρι του Ντάνιελς και κατά τη διάρκεια μιας συνέντευξης στο Impact!, ο Στάιλς φώναξε στο Ράινο. Στο Turning Point, ο Στάιλς νίκησε τον Ράινο, αφού προσποιήθηκε τραυματισμό, αιφνιδίασε τον αντίπαλο του και πήρε τη νίκη.

Παγκόσμιος Πρωταθλητής Βαρέων Βαρών TNA (2009-2011)

Τον Αύγουστο του 2009, ο Στάιλς δήλωσε πως θέλει να αποσυρθεί, όμως ο βετεράνος Στινγκ εμφανίστηκε και του είπε πως θέλει να γίνει ο διάδοχος του. Τον Σεπτέμβριο ο Στάιλς νίκησε τους Κερτ Ανγκλ, Ματ Μόργκαν, Χερνάντεζ και Στινγκ, για να γίνει ο νέος Παγκόσμιος Πρωταθλητής Βαρέων Βαρών TNA. Στο μεγάλο σόου του TNA, Bound for Glory, ο Στάιλς διατήρησε το πρωτάθλημα νικώντας τον Στινγκ. Τον Νοέμβριο νίκησε τους Κρίστοφερ Ντάνιελς και Σαμόα Τζο στο Turning Point. Συνέχισε να διατηρεί τον τίτλο κόντρα στον Ντέζμοντ Γουλφ στο Impact και τον Κρίστοφερ Ντάνιελς στο Final Resolution. Στις 4 Ιανουαρίου του 2010, οι νέοι υπεύθυνοι του σόου, Χαλκ Χόγκαν και Έρικ Μπίσοφ όρισαν έναν αγώνα τίτλου μεταξύ του Στάιλς και του Κερτ Ανγκλ, με τον πρώτο να κερδίζει.
Σε επεισόδιο του Impact, ο Ανγκλ τον έσωσε απο μια επίθεση, όμως ο Στάιλς δεν δέχθηκε τη χειραψία του και έφυγε απο το ρινγκ, αφού πρώτα είχε κοιτάξει τον Ρικ Φλερ. Στο Genesis, ο Στάιλς στον αγώνα του με τον Ανγκλ είχε ως μανατζερ τον Ρικ Φλερ και κατάφερε να νικήσει όταν ο Φλερ απασχόλησε τον διαιτητή και ο ίδιος χτύπησε τον Ανγκλ με τον τίτλο. Στη συνέχεια, ο Φλερ έγινε μόνιμος μάνατζερ του Στάιλς και δήλωσε πως ο Στάιλς θα γίνει ο διάδοχος του. Ο διευθυντής Χαλκ Χόγκαν έδωσε άλλη μια ευκαιρία στον Ανγκλ, όμως ο Στάιλς νίκησε αφού ο Φλερ είχε πληρώσει τον διαιτητή. Συνέχισε να διατηρεί τον τίτλο του με βοήθεια απο τον Φλερ, αυτή τη φορά κόντρα στον Σαμόα Τζο στο Against All Odds. Τον Μάρτιο στο Destination X, διατήρησε τον τίτλο κόντρα στον Αμπύς σε έναν αγώνα χωρίς νικητή, αφού ο τελευταίος τον έριξε με δύναμη πάνω στο ρινγκ, το οποίο και έσπασε. Στο τέλος του μήνα, ο Στάιλς έγινε ο μακροβιότερος Παγκόσμιος Πρωταθλητής Βαρέων Βαρών TNA, ξεπερνώντας το ρεκόρ του Στινγκ. Για άλλη μια φορά υπερασπίστηκε το πρωτάθλημα κόντρα στον Ντ' Άντζελο Ντινέρο σε αγώνα με κλουβί στο Lockdown. Σύντομα, έχασε τον τίτλο απο τον Ρομπ Βαν Νταμ, τελειώνοντας την θητεία του σε 211 ημέρες.

Διάφορες κόντρες και αποχώρηση από το ΤΝΑ (2012-2016)

Στις 9 του Φεβρουαρίου σε επεισόδιο του Impact Wrestling, ο Καζάριαν, ο απρόθυμος συνεργάτης του Κρίστοφερ Ντάνιελς, τον βοήθησε να νικήσει τον Στάιλς σε έναν αγώνα. Τρεις μέρες αργότερα, στο Against All Odds, ο Στάιλς νικήθηκε από τον Καζάριαν. Στις 23 Φεβρουαρίου σε επεισόδιο του Impact Wrestling, o Στάιλς δέχθηκε επίθεση από τον Καζάριαν κατά τη διάρκεια αγώνα πρωταθλήματος για το Τηλεοπτικό τίτλο του Ρόμπι Ι., με αποτέλεσμα ο Ρόμπι να διατηρήσει το πρωτάθλημα.
Στη συνέχεια, οι Ντάνιελς & Καζάριαν δήλωσαν πως ο λόγος της αντιπαλότητας ήταν η επιτυχία που είχε όλα αυτά τα χρόνια ο Στάιλς. Στις 18 Μαρτίου στο Victory Road, ο Στάιλς και ο Μίστερ Άντερσον νίκησαν τους Ντάνιελς & Καζάριαν. Οι Ντάνιελς & Καζάριαν φούντωσαν τη κόντρα, αφού δημοσιοποίησαν φωτογραφίες που έδειχναν τον Στάιλς να φιλιέται με την ιδιοκτήτρια της εταιρίας, Ντίξι Κάρτερ. Μετά, έδειξαν οπτικοακουστικό υλικό, οπού ο Στάιλς έμπαινε σε ένα σπίτι με την Ντίξι Κάρτερ. Οι δύο παλαιστές ενεπλάκησαν σε αγώνες του Στάιλς, με τον τελευταίο να συμμαχεί με τον Κερτ Ανγκλ για να τους αντιμετωπίσει.
Στο Slammiversary, οι Στάιλς και Ανγκλ νίκησαν τους Ντάνιελς & Καζάριαν και τους πήραν το Ομαδικό Πρωτάθλημα TNA. Στις 21 Ιουνίου, ο Στάιλς και η Ντίξι Κάρτερ γνωστοποίησαν ότι δεν είχαν σχέση, αλλά όλο αυτό το καιρό βοηθούσαν μια ναρκομανή έγκυο κοπέλα, που δεν μπορούσε να απεξαρτηθεί από τα ναρκωτικά. Την επόμενη εβδομάδα, ο Στάιλς έχασε το Ομαδικό τίτλο, που κατείχε μαζί με τον Κερτ Ανγκλ, από τους Ντάνιελς & Καζάριαν. Μετά τον αγώνα, ο Ντάνιελς ισχυρίστηκε πως ο Στάιλς ήταν ο πατέρας του αγέννητου παιδιού. Στις 8 Ιουλίου στο Destination X, o Στάιλς νίκησε τον Ντάνιελς, σε έναν αγώνα με ιδιομορφία. Έπειτα, η κοπέλα μέσω της δικηγόρου της, αποκάλυψε πως οι Ντάνιελς & Καζάριαν την έπεισαν να πει ψέμματα στον Στάιλς σχετικά με την εγκυμοσύνη. Τον Σεπτέμβριο στο No Surrender, μαζί με τον Κερτ Ανγκλ διεκδίκησε ανεπιτυχώς τους ομαδικούς τίτλους, απέναντι στους Ντάνιελς & Καζάριαν. Τον Οκτώβριο στο Bound for Glory, διεκδίκησαν χωρίς επιτυχία τους ομαδικούς τίτλους. Η χρονιά δεν τελείωσε ωραία για τον Στάιλς, αφού έχασε απο τον Ντάνιελς στο Final Resolution.
Αφού απείχε απο το Impact Wrestling, ο Στάιλς επέστρεψε τον Μάρτιο του 2013, με έναν διαφορετικό και πιο απρόσιτο χαρακτήρα. Οι παλαιστές του TNA του ζήτησαν να επιλέξει αν θα συμμαχήσει με αυτούς ή με την αντιπαθή ομάδα των Έισις & Έιτς, που είχε εισβάλει στο σόου. Ο Στάιλς δεν επέλεξε και έφυγε απο το ρινγκ όποτε του ζητούσαν να επιλέξει. Έπειτα, έδειξε πως δέχθηκε να ενταχθεί στο γκρουπ των Έισις & Έιτς, όμως μετά τους επιτέθηκε. Αφού βοήθησε τους παλαιστές του TNA να τους νικήσουν, συμμετείχε στο τουρνουά Bound for Glory για να κατακτήσει το Παγκόσμιος Πρωτάθλημα Βαρέων Βαρών. Αφού νίκησε αρκετούς παλαιστές, κατάφερε να νικήσει στο τουρνουά και να γίνει ο πρώτος διεκδικητής του πρωταθλήματος. Στο Bound for Glory, ο Στάιλς νίκησε τον Μπούλι Ρέι και έγινε ο νέος Παγκόσμιος Πρωταθλητής Βαρέων Βαρών. Μετά απο αυτό αποχώρησε (σεναριακά) απο το TNA, λόγω της κόντρας του με την ιδιοκτήτρια Ντίξι Κάρτερ. Ο Στάιλς συνέχισε να υπερασπίζεται τον τίτλο του σε διάφορες παλαιστικές διοργανώσεις σε όλο τον κόσμο.
Τον Δεκέμβριο επέστρεψε στο σόου και έχασε απο τον Μάγκνους, σε έναν αγώνα που όρισε τον αδιαμφισβήτητο Παγκόσμιο Πρωταθλητή του TNA. Το συμβόλαιο του με την εταιρεία έληξε και ο Στάιλς επέλεξε να μην το ανανεώσει.

Ντεμπούτο,σημαντικές κόντρες και Παγκόσμιος Πρωταθλητής WWE (2016-σήμερα)

Τον Ιανουάριο του 2016, ο Έι Τζέι Στάιλς πραγματοποίησε την πρώτη του εμφάνιση στο WWE στον αγώνα Royal Rumble στο νούμερο 3 ωστόσο αποκλείστηκε από τον Κέβιν Όουενς. Ο Στάιλς γνώρισε τεράστια υποστήριξη από το κοινό και αμέσως μετά ξεκίνησε την πρώτη του κόντρα με τον Κρις Τζέρικο. Στο Fastlane, ο Στάιλς κατάφερε να νικήσει τον Τζέρικο, τον τελευταίο αγώνα μεταξύ τους πραγματοποίησαν στην Wrestlemania όπου ο Styles έχασε. Σε ένα επεισόδιο του Raw πραγματοποιήθηκε ένα Fatal 4 Way match για τον πρώτο διεκδικητή του WWE Championship όπου κατάφερε να κερδίσει με αποτέλεσμα να ανοίξει μια διαμάχη με τον Ρόμαν Ρέινς, τον κάτοχο του Παγκόσμιου Πρωταθλήματος WWE το οποίο δεν κατάφερε να κατακτήσει ούτε στο Payback, ούτε στο Extreme Rules. Πλέον ο Στάιλς συνέχισε δημιουργώντας μία ομάδα μαζί με τους Λουκ Γκάλοους και Καρλ Άντερσον ως "The Club". Σε ένα επεισόδιο του Raw επιτέθηκαν στον Τζον Σίνα και ξεκίνησε μία αντιπαλότητα μεταξύ τους. Στο Money In The Bank πάλεψαν αντίπαλοι και ο Σταιλς κατάφερε να πάρει την νίκη με την βοήθεια του Άντερσον και του Λουκ Γκάλοους. Στις 21 Ιουλίου πραγματοποιήθηκαν τα drafts ύστερα από 5 χρόνια, ο AJ Styles ήταν η δεύτερη επιλογή του μπλε show. Στο Battleground πραγματοποιήθηκε ένα Six man tag team match με τον Έι Τζέι Στάιλς, τον Καρλ Άντερσον και τον Λουκ Γκάλοους να αντιμετωπίζουν τους Τζον Σίνα, Ένζο Αμόρε και Μπιγκ Κας νικήτρια ομάδα αυτήν την φορά κατάφερε να βγει αυτή του Σίνα. Στο Summerslam ολοκληρώθηκε ο τελευταίος αγώνας μεταξύ τους και μετά από έναν τρομερό εικοσάλεπτο αγώνα νικητής κατάφερε να βγει καθαρά ο Styles. Στο πρώτο PPV του Smackdown μετά τα Drafts, το Backlash, o AJ Styles αντιμετώπισε τον Ντιν Άμπρoουζ για τον μεγάλο τίτλο του WWE, μάλιστα κατάφερε να πάρει την νίκη και κατέκτησε τον πρώτο του τίτλο στην εταιρεία του Κονέκτικατ. Στο No Mercy αγωνίστηκε κόντρα και στον Ντιν Άμπρoουζ και στον Τζον Σίνα για τον Παγκόσμιο τίτλο, όπου κατάφερε να κρατήσει τον τίτλο στην κατοχή του.Τον Οκτόβρη νίκησε τον Ντιν Άμπρoουζ και τον Τζον Σίνα και έτσι κατάφερε να διατηρήσει το πρωτάθλημα του.Τον επόμενο μήνα στο Σαρβάιβορ Σίρις ο Στάιλς επιλέχθηκε ως αρχηγός της ομάδας του Smackdown στον παραδοσιακό αγώνα 5 εναντίον 5 που γίνεται κάθε χρόνο στο Σαρβάιβορ Σίρις,στον οποίο αποκέιστηκε από τον αγώνα από τον Σεθ Ρόλινς,αλλά η ομάδα του κατάφερε να νικήσει το ματς.Τον Δεκέμβρη διατήρησε τον τίτλο του σε αγώνα TLC εναντίον του Ντιν Άμπρoουζ και μερικές εβδομάδες αργότερα σε τριπλό αγώνα εναντίον του Ντολφ Ζίγκλερ και του Μπάρον Κόρμπιν. Σύντομα ο Styles αντιμετώπισε τον μεγάλο του εχθρό για τρίτη φορά στο Royal Rumble. Το έπαθλο του ματς; Το Παγκόσμιο Πρωτάθλημα Βαρέων Βαρών WWE που ο Styles κατάφερε να "κρατήσει" για 140 μέρες. Ο Styles έχασε τον τίτλο από τον Cena ύστερα από ένα εξουθενωτικό ματς. Ο Styles προσπάθησε να ξανακερδίσει τον τίτλο σε ένα Elimination Chamber ματς στην ομώνυμη Pay Per View ανεπιτυχώς καθώς ο Bray Wyatt κατάφερε να τον νικήσει για να κατακτήσει τον πρώτο του ατομικό τίτλο στο WWE. Ο Styles αποφασισμένος να κατακτήσει ξανά τον τίτλο του, συμμετείχε σε ένα Battle Royal όπου ο νικητής θα αντιμετώπιζε τον Wyatt στην Wrestlemania 33. Το ματς έληξε χωρίς νικητή καθώς ο Styles και ο Harper ακούμπησαν το πάτωμα την ίδια στιγμή. Για να βρεθεί μια λύση, οι δύο τους "συναντήθηκαν" σε ένα ματς την επόμενη εβδομάδα στο SmackDown Live. Ο Styles βγήκε νικητής, πράγμα που σήμαινε ότι είχε κάθε δικαίωμα να αντιμετωπίσει τον Wyatt στην Wrestlemania 33. Δυστυχώς για εκείνον, εμφανίστηκε ένα ακόμα εμπόδιο. Έπρεπε να νικήσει τον νικητή του Royal Rumble Match του 2017. Ο Styles ήρθε πολύ κοντά στην νίκη. Απογοητευμένος πια από την διοίκηση του SmackDown Live ο Styles με έντονο τρόπο, έκανε παράπονα στον Commissioner του SmackDown Live, Shane McMahon καθώς τον θεωρούσε υπεύθυνο για όλα τα προβλήματά του. Η "ασέβεια" που δέχθηκε, κατά την γνώμη του, τον οδήγησε σε ακραίες συμπεριφορές, όπως η επίθεση του Shane McMahon στο πάρκινγκ του κτιρίου όπου στεγάζονταν το SmackDown Live. Εκείνος αρνούμενος να πάει στο νοσοκομείο, εμφανίστηκε στο τέλος του σοου προκαλώντας τον Styles σε έναν αγώνα στην Wrestlemania 33. Ο Styles ύστερα από ένα από τα καλύτερα ματς της καριέρας του, κατάφερε να νικήσει τον Shane. Σύντομα άρχισε μια κόντρα με τον πρωταθλητή Ηνωμένων Πολιτειών WWE Kevin Owens. Η κόντρα τους κορυφώθηκε σε ένα πολυσυζητημένο ματς για τον τίτλο  στην SmackDown Exclusive Pay Per View "Backlash". Ο Styles δεν κατάφερε να νικήσει τον Owens. Στην συνέχεια, συμμετείχε στο Money in the Bank Ladder Match του 2017, χωρίς επιτυχία όμως. Δύο εβδομάδες αργότερα, νίκησε ένα "Indepedence Day Battle Royal" και το δικαίωμα να αντιμετωπίσει τον Owens για ακόμη άλλη μια φορά για τον τίτλο στην SmackDown Exclusive Pay Per View "Battleground". Ωστόσο, κατάφερε να νικήσει τον Owens και να κατακτήσει το πρωτάθλημα Ηνωμένων Πολιτειών WWE για πρώτη φορά στην καριέρα του, σε ένα -προς έκπληξη όλων- live event στην αρένα της Madison Square Garden στη Νέα Υόρκη. Έτσι αντάλαξξαν ρόλους στο ματς τους στον Battleground, με τον Styles να είναι πρωταθλητής και με τον Owens να είναι διεκδικητής του τίτλου. Εκεί, σε ένα από τα καλύτερα ματς της χρονιάς, ο Owens νίκησε τον Styles, κατακτώντας το πρωτάθλημα Ηνωμένων Πολιτειών WWE για τρίτη φορά στην καριέρα του και αφήνοντας πολλούς φανς σοκαρισμένους. Την επόμενη βραδιά, ο Owens αναγκάστηκε να υπερασπιστεί τον τίτλο του εναντίον του Styles και του παλιού του αντίπαλου Chris Jericho σε ένα Triple Threat Match. Ο Styles κατάφερε να ξανακερδίσει τον τίτλο με πολύ έξυπνο τρόπο καθώς άφησε τον Owens να κάνει όλη την "δουλειά" και να κάνει pin στον Jericho για να νικήσει. Την επόμενη εβδομάδα ο Styles αντιμετώπισε για άλλη μια φορά τον Owens. Ο πρώτος κατάφερε να βγει νικητής όμως από λάθος του διαιτητή καθώς δεν είδε τους ώμους του Owens που ήταν πάνω. O Owens, φανερά εκνευρισμένος παραπονέθηκε στον Genaral Manager του SmackDown Live Daniel Bryan και στον Commissioner Shane McMahon. Ύστερα από λίγο απαίτησε ένα ακόμα ματς για τον τίτλο του (όπως ισχυρίζεται ο ίδιος) με έναν διαιτητή που ξέρει να κάνει την δουλειά του. O Bryan ανακοίνωσε πως θα λάβει τον επαναληπτικό του αγώνα με διαιτητή τον Shane McMahon στο Summerslam. Η απόφαση αυτή εκνέυρισε ακόμα περισσότερο τον Owens καθώς δεν συμπαθεί καθόλου τον Shane McMahon. Οι δυό τους συγκρούστηκαν για πολλαπλή φορά στο Summerslam, όπου ο Styles βγήκε νικητής, δίνωντας ένα τέλος στην 3μηνη αντιπαλότητά τους.